
Előterjesztés

Fácánkert Község Önkormányzata Képviselő-testületének

2015. november 26. napján tartandó ülésére 

                               8. számú napirendi pont
Tájékoztató a szociális tűzifa támogatásra kiírt pályázat eredményéről

Előterjesző és előadó: Orbán Zsolt polgármester

Tisztelt Képviselő-testület!
Fácánkert Község Önkormányzatának Képviselő-testülete a szeptemberi ülésén a 60/2015. (IX.10.) számú képviselő-testületi határozatában döntött arról, hogy összesen 48 m3 keménylombos tűzifa iránt nyújtsa be az önkormányzat pályázatát. Az igénybenyújtás megtörtént 2015. szeptember 30. napjáig.
A döntés szerint 33 m3 tűzifa támogatásra 586 740 Ft támogatási összeg megérkezett az önkormányzat számlájára. Ezt az összeget az önkormányzat 41 910 Ft-tal egészíti ki (önrész 33m3 X 1 000 Ft + Áfa). Ezen felül az önkormányzatot terheli a szállítási díj – egyrészt az erdőgazdaság felé, másrészt településen belül a jogosultakhoz történő kiszállításért.

Fácánkert Község Önkormányzata Képviselő-testületének a szociális igazgatás és szociális ellátások helyi szabályozásáról szóló 2/2015 (II. 27.) önkormányzati rendelete rendelet 8.§ (6) bekezdésében a képviselő-testület a tűzifa-támogatásra vonatkozó hatáskörét a polgármesterre ruházta át.

A tűzifa a Gemenci Erdő és Vadgazdasági Zrt-től kerül beszerzésre. A szállítótól a támogatási összegből 42 m3  - feketedió –  tűzifa megvásárlására kötöttünk szerződést.

Fácánkert Község Önkormányzata Képviselő-testületének a szociális igazgatás és szociális ellátások helyi szabályozásáról szóló 2/2015 (II. 27.) önkormányzati rendelete rendelet 8.§ (6) bekezdésében a képviselő-testület a tűzifa-támogatásra vonatkozó hatáskörét a polgármesterre ruházta át.

A tűzifa-támogatás jogosultsági feltételeit az alábbiak szerint szabályozta:

„23.§ (1) A szociálisan rászorulók részére a települési támogatás a téli fűtéshez természetbeni ellátásként, tűzifa-támogatásként is nyújtható az erre a célra a tárgyévi költségvetésben rendelkezésre álló előirányzat erejéig.

(2) A tűzifa-támogatás annak a szociálisan rászorulónak nyújtható, akinek az egy főre számított havi családi jövedelme az öregségi nyugdíj mindenkori legkisebb összegének 140 százalékát, egyedül élő esetén 200 százalékát nem haladja meg. 

(3) A szociális rászorultság megállapítása során előnyt élvez 

a) az, aki a szociális igazgatásról és szociális ellátásokról szóló törvény szerinti

aa) aktív korúak ellátására,

ab) időskorúak járadékára,

ac) lakásfenntartási támogatásra jogosult,

b) a gyermekek védelméről és a gyámügyi igazgatásról szóló 1997. évi XXXI. törvényben szabályozott halmozottan hátrányos helyzetű gyermeket nevelő család. 

(4) A tűzifa-támogatás mértéke családonként nem lehet kevesebb fél, és nem lehet több öt köbméternél. 

(5) A tűzifa-támogatás ugyanazon lakásban lakók esetén csak egy jogosultnak állapítható meg, függetlenül a lakásban élő személyek és háztartások számától.”

Az elvi döntés megtörtént, mely a határozathozatal alapja.

 38 fő nyújtotta be tűzifa támogatási kérelmét.
· Két fő – egyedülálló – kérelme elutasításra kerül, mivel jövedelme az öregségi nyugdíj mindenkori legkisebb összegének 200 százalékát - 57 000 Ft – meghaladja.

· „A tűzifa-támogatás ugyanazon lakásban lakók esetén csak egy jogosultnak állapítható meg, függetlenül a lakásban élő személyek és háztartások számától.” Két kérelmező azért került elutasításra, mert fenti rendelkezésnek nem felel meg.

· Mivel a kérelmek hiányosan kerültek benyújtásra a Ket. szabályai szerint hiánypótlásra hívtuk fel kérelmezőket. A hiánypótlást nem teljesítette egy fő, ezért kérelme elutasításra került.

A jogosult, harminchárom kérelmező között került elosztásra a tűzifa mennyisége, szem előtt tartva a család nagyságát és a jövedelmeket. 
Abban a családban ahol egy-két felnőtt él, a támogatásként 0,5 – 1 m3 tűzifa kerül kiszállításra. 

A kisebb létszámú, gyermeket nevelő családban a támogatás mértéke 1 - 2 m3 a tűzifa juttatás.

A három, vagy több gyermeket nevelő - két - családban támogatásként 3 – 3 m3 tűzifa kerül kiszállításra.
A tűzifa beszerzése összehangolt munkát igényel az erdőgazdaság és az önkormányzat részéről egyaránt. Igyekszem a téli zord idő beköszönte előtt a jogosultak részére eljuttatni a téli tüzelőjükhöz való hozzájárulásunkat.
Tisztelt Képviselő-testület!

Kérem, hogy a részletes ismertetés alapján a tájékoztatót elfogadni szíveskedjenek.

Fácánkert, 2015-11-24 









Orbán Zsolt

 polgármester

Határozati javaslat

………… /2015. (XI.26.)

Tájékoztató a szociális tűzifa támogatásra kiírt pályázat eredményéről

Fácánkert Község Önkormányzatának Képviselő-testülete a szociális tűzifa támogatásra kiírt pályázat eredményéről szóló tájékoztatót tudomásul veszi.

